Franc Jurij Lok
Franc Jurij Lok (Franz Georg Lock) je so narodźił 3. oktobra 1751 jako syn šewca w Kulowje běše serbski biskop a spisowaćel.
Z lěta 1765 studowaše w Praze. 14. junija 1776 bu tam na měšnika swjećeny a skutkowaše potom přez dwaceći lět w tachanstwje w Budyšinje jako čestny prědowar na swjatych dnjach a njedźelach, katechet a jako sekretar biskopa. 1796 bu tachanski kapitular a šěsć měsacy pozdźišo skónčnje dekan Budyskeho tachanstwa swj. Pětra. 12. oktobra 1801 bu přez swjećaceho biskopa Waclawa Leopolda Chlumčanskeho w Praze na biskopa wuswjećeny.
Lok zasadźowaše so wosebje za wobnowjenje nabožneho žiwjenja w liturgiji a katechezy. Tak spisa rukopisnje naćisk wo wužiwanju maćeršćiny w liturgiji. W teritoriju swojeho tachanstwa, kotrež so tež přez wjacore ewangelske wjeski rozpřestrěwaše, da wjacore nowe šule natwarić a dźěleše něhdźežkuli zastojnstwo šrybarja wot zwóńka. Spěchowanje Serbskeho seminara w Praze so wosebje we wědomostnym kaž tež pastoralno-dušepastyrstwowym wukubłanju wudani. Mnoho młodych měšnikow zasadźi direktnje jako katechetow za šulsku wučbu a docpě z tym hižo w krótkim času widźomne polěpšenje šulskeho kubłanja a wědy dźěći. 1791 napisa Lok knihu "Gebetbuch für die katholische Jugend in Städten und auf dem Lande", kotraž so 1808 tež w serkskej wersiji wuda.
W lěće 1758 załoži so Wotrowska wosada přez biskopa Jakuba Wóskeho z Baerenstamma, ale hakle 1814 přizwoli Lok Wotrowčanam prawo, samostatny jutrowny jěchanski procesion wutworić. Tehdy nasta partnerstwo k Njebjelčicam.
Wot 1824 bě wón sobustaw OLGdW (Oberlausitzische Gesellschaft der Wissenschaften e.V.) kaž tež Naturforschenden Gesellschaft zu Görlitz.
7. septembra 1831 Lok w Budyšinje zemrě.
Žórła[wobdźěłać]
- Salowski, Kilank, Schmidt: Katholische Sorbische Lausitz (1976). Hrsg. St. Benno-Verlag Leipzig, str. 103
swe_Latn szl_Latn szl_Latn szl_Latn szl_Latn deu_Latn bos_Latn szl_Latn ltz_Latn